CELEX: 32020D0919
Language: ro
Date: 2020-06-30 00:00:00
Title: Decizia de punere în aplicare (UE) 2020/919 a Comisiei din 30 iunie 2020 de modificare a anexei la Decizia 2007/453/CE în ceea ce privește statutul privind ESB al Serbiei [notificată cu numărul C(2020) 4236] (Text cu relevanță pentru SEE)

2.7.2020   
               
               
                  RO
               
               
                  Jurnalul Oficial al Uniunii Europene
               
               
                  L 209/19
               
            
         DECIZIA DE PUNERE ÎN APLICARE (UE) 2020/919 A COMISIEI
         din 30 iunie 2020
         de modificare a anexei la Decizia 2007/453/CE în ceea ce privește statutul privind ESB al Serbiei
         
            
               [notificată cu numărul C(2020) 4236]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă (1), în special articolul 5 alineatul (2) al treilea paragraf,
         întrucât:
         
                     (1)
                  
                  
                     Regulamentul (CE) nr. 999/2001 prevede că statele membre, țările terțe sau regiunile acestora (denumite în continuare „țări sau regiuni”) trebuie clasificate în funcție de statutul lor privind encefalopatia spongiformă bovină (ESB) în una dintre următoarele trei categorii: cu risc neglijabil de ESB, cu risc controlat de ESB și cu risc nedeterminat de ESB.
                  
               
                     (2)
                  
                  
                     Articolul 5 alineatul (2) din Regulamentul (CE) nr. 999/2001 prevede că, dacă Organizația Mondială pentru Sănătatea Animalelor (OIE) a încadrat o țară solicitantă într-una dintre cele trei categorii privind ESB, se poate decide o reevaluare a clasificării ESB la nivelul Uniunii. Regulamentul (CE) nr. 999/2001 face referire la OIE, deoarece organizația joacă un rol principal în clasificarea țărilor membre ale OIE și a zonelor în funcție de riscul de ESB al acestora, în conformitate cu normele prevăzute în Codul sanitar pentru animale terestre (2) al OIE.
                  
               
                     (3)
                  
                  
                     Decizia 2007/453/CE a Comisiei (3) conține o listă cu statutul privind ESB al țărilor sau al regiunilor în funcție de riscul de ESB în părțile A, B sau C din anexa la actul respectiv. Țările și regiunile enumerate în partea A din anexa respectivă sunt considerate ca având un risc neglijabil de ESB, cele enumerate în partea B a anexei respective sunt considerate ca având un risc controlat de ESB, în timp ce partea C din anexa respectivă prevede că țările sau regiunile care nu sunt menționate în partea A sau B trebuie considerate ca având un risc nedeterminat de ESB.
                  
               
                     (4)
                  
                  
                     În prezent, Serbia se încadrează în partea C din anexa la Decizia 2007/453/CE ca țară cu un risc nedeterminat de ESB.
                  
               
                     (5)
                  
                  
                     La 28 mai 2019, Adunarea mondială a delegaților OIE a adoptat Rezoluția nr. 19 intitulată „Recunoașterea statutului țărilor membre privind riscul de encefalopatie spongiformă bovină” (4), în vederea intrării în vigoare la 31 mai 2019. Rezoluția respectivă a recunoscut Serbia „excluzând Kosovo administrat de Organizația Națiunilor Unite” ca având un risc neglijabil de ESB, în conformitate cu Codul sanitar pentru animale terestre al OIE. După reevaluarea situației la nivelul Uniunii, în urma rezoluției OIE menționate, Comisia a considerat că noul statut privind ESB atribuit de OIE acestei țări terțe trebuie să se reflecte în anexa la Decizia 2007/453/CE.
                  
               
                     (6)
                  
                  
                     Prin urmare, lista țărilor sau a regiunilor din anexa la Decizia 2007/453/CE trebuie modificată astfel încât Serbia, astfel cum se menționează la articolul 135 din Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Serbia, pe de altă parte (5), să fie inclusă în partea A a anexei respective, în categoria țărilor sau a regiunilor cu un risc neglijabil de ESB.
                  
               
                     (7)
                  
                  
                     Prin urmare, anexa la Decizia 2007/453/CE trebuie modificată în consecință.
                  
               
                     (8)
                  
                  
                     Măsurile prevăzute în prezenta decizie sunt în conformitate cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            În partea A din anexa la Decizia 2007/453/CE, lista de la rubrica „Țări terțe” se modifică după cum urmează:
            
                        1.
                     
                     
                        După Peru și înainte de Singapore se introduce următoarea rubrică:
                        
                                    „—
                                 
                                 
                                    Serbia*”.
                                 
                              
                  
                        2.
                     
                     
                        La sfârșitul listei respective se adaugă următoarea notă:
                        
                                    „(*)
                                 
                                 
                                    Astfel cum se menționează la articolul 135 din Acordul de stabilizare și de asociere între Comunitățile Europene și statele membre ale acestora, pe de o parte, și Republica Serbia, pe de altă parte (JO L 278, 18.10.2013, p. 16).”
                                 
                              
                  
         
            Articolul 2
            Prezenta decizie se adresează statelor membre.
         
         
            Adoptată la Bruxelles, 30 iunie 2020.
            
               
                  Pentru Comisie
               
               Stella KYRIAKIDES
               
                  Membru al Comisiei
               
            
         
         
            (1)  JO L 147, 31.5.2001, p. 1.
         
            (2)  http://www.oie.int/international-standard-setting/terrestrial-code/access-online/
         
            (3)  Decizia 2007/453/CE a Comisiei din 29 iunie 2007 de stabilire a statutului privind ESB al unui stat membru, al țărilor terțe sau al uneia dintre regiunile acestora în funcție de riscul de contaminare cu ESB (JO L 172, 30.6.2007, p. 84).
         
            (4)  http://www.oie.int/fileadmin/Home/eng/Animal_Health_in_the_World/docs/pdf/Resolutions/2019/A_R19_BSE_risk.pdf
         
            (5)  JO L 278, 18.10.2013, p. 16.